techiaith/cofnodycynulliad_en-cy huggingface dataset:
English: It is a cause of great pride for us in Wales that we have continued with the EMA, which isn't true of some other parts of the United Kingdom. But one thing that hasn't happened, of course, as the Minister is aware, is that we haven't increased the allowance in line with inflation since it was introduced in 2004. So, it has lost real-terms value over that time of almost two decades, and that has accelerated now with inflation increasing at such a rate over the past few months during the cost-of-living crisis. The Bevan Foundation estimates that the EMA would now be £45 if it had kept pace with inflation. That increase would make such a difference to the 18,000 students across Wales who receive it. I know that money is tight, Minister. It would cost around £15 million, but it would be transformative in terms of its impact on students who are amongst those most deprived in our nation.
Welsh: Mae'n destun balchder i ni yng Nghymru ein bod ni wedi parhau â'r lwfans cynhaliaeth addysg, sydd ddim yn wir mewn rhai mannau eraill o'r Deyrnas Unedig. Ond un peth sydd ddim wedi digwydd, wrth gwrs, fel mae'r Gweinidog yn ymwybodol, yw dŷn ni ddim wedi codi'r lwfans yn unol â chwyddiant ers iddo fe gael ei gyflwyno yn 2004. Felly, mae wedi colli gwerth real yn ystod y cyfnod yna - bron i ddau ddegawd erbyn hyn - ac, wrth gwrs, mae hynny wedi cynyddu nawr gyda chwyddiant yn cynyddu yn aruthrol yn ystod y cyfnod diwethaf yma gyda'r crisis costau byw. Mae Sefydliad Bevan yn amcangyfrif mai tua £45 y dylai'r lwfans fod nawr pe bai e wedi cadw yn unol â chwyddiant. Mi fyddai'r cynnydd yna yn gwneud cymaint o wahaniaeth i'r 18,000 o fyfyrwyr ar draws Cymru sydd yn derbyn y lwfans. Dwi'n gwybod bod arian yn brin, Weinidog. Pymtheng miliwn - tua - fyddai e'n costio, ond byddai e'n drawsnewidiol o ran ei effaith ar fyfyrwyr sydd ymhlith y rhai mwyaf difreintiedig sydd gyda ni yn ein gwlad.
English: I'm grateful to be able to follow the Member's line of questioning with regard to EMA. Eighteen thousand, six hundred and fifty students accessed EMA support in the year 2020-21. As someone who was eligible for EMA as well, I know there are complexities in understanding how students are able to access this and which students are eligible, and, indeed, in talking to the Senedd research department in compiling this supplementary question, that complexity in finding out an accurate take-up number of those who are eligible for EMA and taking it up, and those, therefore, not taking it up, was hard to distinguish. Therefore, can I ask what the Minister and his Government are doing to ensure that all those who are eligible for EMA are able to access the support?
Welsh: Rwy'n ddiolchgar fy mod yn gallu dilyn cyfeiriad cwestiynau'r Aelod mewn perthynas â'r lwfans cynhaliaeth addysg. Cafodd 18,650 o fyfyrwyr gymorth y lwfans cynhaliaeth addysg yn y flwyddyn 2020-21. Fel rhywun a oedd yn gymwys i gael y lwfans hefyd, rwy'n gwybod bod deall sut y gall myfyrwyr gael mynediad ato a pha fyfyrwyr sy'n gymwys yn gymhleth, ac yn wir, wrth siarad ag adran ymchwil y Senedd ar gyfer llunio'r cwestiwn atodol hwn, mae'n gymhleth canfod nifer cywir y rhai sy'n gymwys i gael lwfans cynhaliaeth addysg ac sy'n manteisio arno, a'r rheini, felly, nad ydynt yn manteisio arno. Felly, a gaf fi ofyn beth y mae'r Gweinidog a'i Lywodraeth yn ei wneud i sicrhau bod pawb sy'n gymwys i gael lwfans cynhaliaeth addysg yn gallu cael y cymorth?
English: Curriculum for Wales provides a rich and broad curriculum for every child, ensuring that every child develops the knowledge, skills and experiences that will enable them to progress to their full potential, regardless of their background. It treats every child as an individual, with different strengths and needs.
Welsh: Mae'r Cwricwlwm i Gymru yn darparu cwricwlwm cyfoethog ac eang i bob plentyn, gan sicrhau bod pob plentyn yn datblygu'r wybodaeth, y sgiliau a'r profiadau a fydd yn ei alluogi i symud ymlaen i'w lawn botensial, beth bynnag fo'i gefndir. Mae'n trin pob plentyn fel unigolyn, gyda chryfderau ac anghenion gwahanol.
English: We know that there's a clear correlation between poor academic performance and persistent deprivation. The Education Policy Institute said, and I quote: 'Persistently disadvantaged pupils experienced still larger disadvantage gaps, with those in England suffering a persistent disadvantage gap of 23 months and those in Wales experiencing 29 months. With little sign of these persistent disadvantage gaps closingimproving educational outcomes for the persistently disadvantaged should be prioritised by policymakers.' While it's clear Welsh pupils in deprived areas suffer from a greater deprivation gap than their peers elsewhere in the UK, more needs to be done to ensure that the Welsh Government narrows this gap. So, how does the Minister's new curriculum address the gap that Welsh students face? And what steps is the Minister taking to heed this advice and ensure that gap is narrowed here in Wales?
Welsh: Rydym yn gwybod bod cydberthynas glir rhwng perfformiad academaidd gwael ac amddifadedd parhaus. Dywedodd y Sefydliad Polisi Addysg, ac rwy'n dyfynnu: 'Roedd disgyblion dan anfantais barhaus yn profi bylchau anfantais mwy eto, gyda'r rhai yn Lloegr yn dioddef bwlch anfantais parhaus o 23 mis a'r rhai yng Nghymru'n profi bwlch o 29 mis. Heb fawr o arwydd y bydd y bylchau anfantais parhaus hyn yn cau dylai llunwyr polisïau roi blaenoriaeth i wella canlyniadau disgyblion dan anfantais barhaus.' Tra bo'n glir fod disgyblion Cymru mewn ardaloedd difreintiedig yn dioddef bwlch amddifadedd mwy na'u cyfoedion mewn rhannau eraill o'r DU, mae angen gwneud mwy i sicrhau bod Llywodraeth Cymru yn lleihau'r bwlch hwn. Felly, sut mae cwricwlwm newydd y Gweinidog yn mynd i'r afael â'r bwlch y mae myfyrwyr Cymru'n ei wynebu? A pha gamau y mae'r Gweinidog yn eu cymryd i wrando ar y cyngor hwn a sicrhau bod y bwlch yn lleihau yma yng Nghymru?
English: I have regular discussions with ministerial colleagues about education, training and development and their portfolios.
Welsh: Rwy'n cael trafodaethau rheolaidd gyda chyd-Weinidogion ynglŷn ag addysg, hyfforddiant a datblygu a'u portffolios.
English: Minister, we know that having the right number of qualified and well-supported professionals in the health and social care sector is vital for the delivery of high-quality services. Our higher and further education colleges are key to ensuring we can attract, inspire and train people in the range of health and care disciplines we need. They do a superb job. Looking specifically at further education, what more can we do to actually promote a career in care to those young people who are the workforce of the future?
Welsh: Weinidog, rydym yn gwybod bod cael y nifer cywir o weithwyr proffesiynol cymwys wedi eu cefnogi'n dda yn y sector iechyd a gofal cymdeithasol yn hanfodol ar gyfer darparu gwasanaethau o ansawdd uchel. Mae ein colegau addysg uwch ac addysg bellach yn allweddol i sicrhau y gallwn ddenu, ysbrydoli a hyfforddi pobl yn yr ystod o ddisgyblaethau iechyd a gofal sydd eu hangen arnom. Maent yn gwneud gwaith gwych. O edrych yn benodol ar addysg bellach, beth arall y gallwn ei wneud i hyrwyddo gyrfa mewn gofal i'r bobl ifanc a fydd yn weithlu'r dyfodol?
English: That's a really important question - thank you to Altaf Hussain for raising it. There's a huge amount of work under way to ensure that social care workers across the sector in Wales can receive the training that they need to do their jobs well, and that that is promoted to people as a career path. Social Care Wales, as the regulator, the body with responsibility for workforce development, works with higher education institutions, FE institutions and others on a range of matters in relation to education and training, but qualifications obviously are key to the registration of the social care workforce, which is an important part of our professionalisation agenda for the sector. We continue to provide significant funds to the social care sector for training and development, through the social care workforce development programme with Social Care Wales. You will also know, I think, that Qualifications Wales has also recently established a sector qualification group to examine health, social care and childcare in particular, to seek and to receive feedback around any gaps in provision, resolving any issues relating to the post-16 qualification, so that we can make sure that that is an attractive and popular route for young people looking at a profession in the care sector as an option, so that it's popular for them to take up.
Welsh: Dyna gwestiwn pwysig iawn - diolch i Altaf Hussain am ei godi. Mae gwaith aruthrol ar y gweill i sicrhau bod gweithwyr gofal cymdeithasol ar draws y sector yng Nghymru yn gallu cael yr hyfforddiant sydd ei angen arnynt i wneud eu gwaith yn dda, a bod hynny'n cael ei hyrwyddo i bobl fel llwybr gyrfa. Mae Gofal Cymdeithasol Cymru, fel y rheoleiddiwr, y corff sydd â chyfrifoldeb dros ddatblygu'r gweithlu, yn gweithio gyda sefydliadau addysg uwch, sefydliadau addysg bellach ac eraill ar ystod o faterion sy'n gysylltiedig ag addysg a hyfforddiant, ond yn amlwg mae cymwysterau'n allweddol ar gyfer cofrestru'r gweithlu gofal cymdeithasol, sy'n rhan bwysig o'n hagenda broffesiynoli ar gyfer y sector. Rydym yn parhau i ddarparu cronfeydd sylweddol i'r sector gofal cymdeithasol ar gyfer hyfforddiant a datblygu, drwy raglen datblygu'r gweithlu gofal cymdeithasol gyda Gofal Cymdeithasol Cymru. Rwy'n credu y byddwch yn gwybod bod Cymwysterau Cymru hefyd wedi sefydlu grŵp cymwysterau sector yn ddiweddar i archwilio iechyd, gofal cymdeithasol a gofal plant yn benodol, i gael adborth ar unrhyw fylchau yn y ddarpariaeth, i ddatrys unrhyw faterion sy'n ymwneud â'r cymhwyster ôl-16, er mwyn inni wneud yn siŵr fod hwnnw'n llwybr deniadol a phoblogaidd i bobl ifanc sy'n edrych ar broffesiwn yn y sector gofal fel opsiwn, fel ei fod yn boblogaidd iddynt ei ddilyn.
English: Keeping safe online is critical to our children's physical and mental health. That's why digital competence is a mandatory cross-curricular skill and the health and well-being area has a focus on developing safe behaviour online. It's also a clear focus of the relationships and sexuality education code.
Welsh: Mae cadw'n ddiogel ar-lein yn hanfodol i iechyd corfforol a meddyliol ein plant. Dyna pam y mae cymhwysedd digidol yn sgìl trawsgwricwlaidd gorfodol a dyna pam fod gan y maes iechyd a llesiant ffocws ar ddatblygu ymddygiad diogel ar-lein. Mae hefyd yn ffocws amlwg i'r cod addysg cydberthynas a rhywioldeb.
English: Thank you, Minister, for your response. Minister, a Youth Endowment Fund report highlighted some concerning statistics: over the past 12 months alone, some 54 per cent of children and young people in Wales had experienced or had seen some form of online violence on social media. This has had a profound effect on not only the mental health and well-being of these young people, but their education and wider lives too. In Wales, 57 per cent had changed their behaviour and a tenth had missed school because of online violence. These numbers also help to back up many of the observations made by the Children, Young People and Education Committee in their report on pupil absence from school, which said that learners' mental health is a key factor in them missing school. The new curriculum is a welcome step in helping young people to better understand some of these issues, and the health and well-being area of learning and experience has the potential to be an important vehicle to introduce such issues in education settings. Minister, how is the Government working with schools to ensure that teachers and other education professionals are equipped with the skills they need to effectively discuss these difficult but important topics with young people? Does the Government have plans to help schools to better engage with parents and guardians so that they too are able to support children to identify and protect themselves from online harm?
Welsh: Diolch am eich ymateb, Weinidog. Mae adroddiad gan y Gronfa Gwaddol Ieuenctid wedi tynnu sylw at ystadegau sy'n peri pryder: dros y 12 mis diwethaf yn unig, mae tua 54 y cant o blant a phobl ifanc Cymru wedi profi neu wedi gweld rhyw fath o drais ar-lein ar y cyfryngau cymdeithasol. Mae hyn wedi cael effaith ddwys ar iechyd meddwl a llesiant y bobl ifanc hyn yn ogystal â'u haddysg a'u bywydau ehangach hefyd. Yng Nghymru, mae 57 y cant wedi newid eu hymddygiad ac un o bob deg wedi colli ysgol oherwydd trais ar-lein. Mae'r niferoedd hyn hefyd yn helpu i gefnogi llawer o'r arsylwadau a wnaed gan y Pwyllgor Plant, Pobl Ifanc ac Addysg yn eu hadroddiad ar absenoldeb disgyblion o'r ysgol, a ddywedodd fod iechyd meddwl dysgwyr yn ffactor allweddol yn eu habsenoldeb o'r ysgol. Mae'r cwricwlwm newydd yn gam i'w groesawu i helpu pobl ifanc i ddeall rhai o'r materion hyn yn well, ac mae gan y maes dysgu a phrofiad iechyd a llesiant botensial i fod yn gyfrwng pwysig i gyflwyno materion o'r fath mewn lleoliadau addysg. Weinidog, sut mae'r Llywodraeth yn gweithio gydag ysgolion i sicrhau bod athrawon a gweithwyr addysg proffesiynol eraill yn cael y sgiliau sydd eu hangen arnynt i drafod y pynciau anodd ond pwysig hyn yn effeithiol gyda phobl ifanc? A oes gan y Llywodraeth gynlluniau i helpu ysgolion i ymgysylltu'n well â rhieni a gwarcheidwaid fel eu bod hwy hefyd yn gallu cefnogi plant i adnabod niwed ar-lein a diogelu eu hunain rhagddo?
English: We provide over £5 million to partners such as the Urdd, the young farmers and the mentrau for activities through the medium of Welsh. Last week, 230 children joined in the Urdd jamboree to celebrate the Wales team in the world cup, and I'll be continuing to emphasise the use of the Welsh language in all of my work.
Welsh: Rydym yn darparu dros £5 miliwn i bartneriaid fel yr Urdd, y ffermwyr ifanc a'r mentrau ar gyfer gweithgareddau Cymraeg. Yr wythnos diwethaf, ymunodd 230 o blant yn jamborî yr Urdd i ddathlu tîm Cymru yng nghwpan y byd, a byddaf i'n parhau i bwysleisio defnydd o'r Gymraeg yn fy holl waith.
English: I think you meant 230,000 children, rather than 230. I just want to highlight quite a serious issue, a case of a constituent of mine who has been waiting over three years for Welsh-medium swimming lessons for his children. A complaint was made to the language commissioner in 2017, and it was decided that the proper actions hadn't been taken. The council was given an order to provide lessons through the medium of Welsh. By 2020, that hadn't been provided, and there was another complaint. It was again found that the council has failed to meet language standards and had failed to comply with the action plan put in place following the previous complaint. We're now at the end of 2022, almost 2023, and they are still waiting. Do you agree with me that that is unacceptable? Because the only conclusion I can come to is that this is discrimination on the basis of language. I want to know what the Government is doing to ensure that local authorities like Wrexham County Borough Council do take this seriously, because Welsh speakers are missing out on fundamental opportunities that everyone else takes for granted.
Welsh: Rhyw 230,000 o blant dwi'n meddwl roeddech chi'n ei olygu, nid 230. Dwi jest eisiau amlygu i chi mater eithaf difrifol, a dweud y gwir, achos etholwr i fi sydd wedi bod yn aros dros dair blynedd am wersi nofio trwy gyfrwng y Gymraeg i'w blant e. Fe gyflwynwyd cwyn i'r comisiynydd iaith nôl yn 2017, ac mi farnwyd bryd hynny bod y cyngor wedi methu â chwrdd â'r safonau iaith angenrheidiol. Mi gymeradwywyd cynllun gweithredu i'r cyngor er mwyn darparu gwersi nofio yn y Gymraeg. Ymlaen, wedyn, i 2020, doedd hynny ddim wedi ei ddarparu, ac felly mi gafwyd cwyn arall. Mi ffeindiwyd eto bod y cyngor wedi methu â chwrdd â'r safonau iaith angenrheidiol ac wedi methu â chydymffurfio â'r cynllun gweithredu a roddwyd yn ei le yn dilyn y cwyn blaenorol. Rŷn ni nawr ar ddiwedd 2022, bron 2023, ac maen nhw'n dal i aros. Ydych chi'n cytuno â fi bod hynny'n annerbyniol? Oherwydd yr unig gasgliad dwi'n dod iddo fe yw bod hwn yn gwahaniaethu ar sail ieithyddol. Dwi eisiau gwybod beth mae'r Llywodraeth yn ei wneud i sicrhau bod awdurdodau lleol fel Cyngor Bwrdeistref Sirol Wrecsam yn cymryd hyn o ddifrif, oherwydd mae siaradwyr Cymraeg yn methu allan ar gyfleoedd sylfaenol y mae pawb arall jest yn eu cymryd yn ganiataol.
English: Can I take the opportunity to correct the record that it was 230,000 children? That's what I intended to say in my answer. I just want to echo what the Member has just said. I am disappointed for this family and others, I shouldn't wonder, in the community who can't access Welsh-medium swimming lessons. We've prepared standards that place duties on local authorities to provide education courses through the medium of Welsh, which include specific standards for education courses aimed at young people. It's a matter for the commissioner to set the standards and to ensure compliance, as the Member acknowledges in the question. But, to be proactive from our point of view in this field, we do provide significant funding for partners, such as the Urdd and mentrau iaith, to provide leisure activities through the medium of Welsh, and we also provide funding to the Urdd sport apprenticeships, which focus on increasing Welsh-medium skills for sporting coaches in future. So, ensuring that people are able to provide these lessons through the medium of Welsh is an important part of that work, and that is one of our priorities in terms of funding.
Welsh: A gaf i achub ar y cyfle i gywiro'r record mai 230,000 roeddwn i yn bwriadu ei ddweud yn yr ateb blaenorol? Jest i ategu beth mae'r Aelod newydd ddweud, dwi'n siomedig iawn bod y teulu yma - ymysg eraill, siŵr o fod, yn y gymuned, byddwn i'n tybio - yn methu â chael mynediad at wersi nofio yn Gymraeg. Rydyn ni wedi paratoi safonau sy'n gosod dyletswyddau ar awdurdodau lleol i gynnig cyrsiau addysg drwy gyfrwng y Gymraeg, sy'n cynnwys safonau penodol ar gyfer cyrsiau addysg wedi eu hanelu at bobl ifanc. Mater i'r comisiynydd, wrth gwrs, yw pennu'r safonau a monitro cydymffurfiaeth, fel mae'n cydnabod yn ei gwestiwn. Ond, er mwyn bod yn rhagweithiol o'n safbwynt ni yn y maes yma, rydyn ni'n darparu arian sylweddol i bartneriaid fel yr Urdd a mentrau iaith i ddarparu gweithgareddau hamdden yn y Gymraeg, a hefyd yn rhoi arian i gynllun prentisiaethau adran chwaraeon a phrentisiaethau'r Urdd sy'n canolbwyntio ar gynyddu sgiliau Cymraeg hyfforddwyr chwaraeon y dyfodol. Felly, mae sicrhau bod pobl yn gallu darparu'r gwersi yma yn y Gymraeg yn rhan bwysig o hynny, a dyna un o'n blaenoriaethau ni o ran ariannu.
English: I'm glad this question has been raised this afternoon as I'd like to applaud the work and efforts of cylchoedd meithrin, or Welsh-language preschools, in Denbighshire, north Wales, and across the country, who play a vital role in introducing preschool-age children to the Welsh language and provide educational and activity-based programmes to encourage the benefits of Welsh-medium education at an entry level and offer skills for life. Will the Minister join me in congratulating local and national cylchoedd meithrin and the roles they play in Welsh society for my constituents and people across Wales? Thank you.
Welsh: Rwy'n falch fod y cwestiwn hwn wedi cael ei godi y prynhawn yma oherwydd hoffwn gymeradwyo gwaith ac ymdrechion cylchoedd meithrin, neu gyn ysgolion Cymraeg eu hiaith, yn sir Ddinbych, gogledd Cymru, ac ar draws y wlad, sy'n chwarae rhan allweddol yn cyflwyno plant dan oed ysgol i'r Gymraeg ac yn darparu rhaglenni addysgol a rhaglenni'n seiliedig ar weithgareddau i annog manteision addysg Gymraeg ar lefel mynediad a chynnig sgiliau i bara oes. A wnaiff y Gweinidog ymuno â mi i longyfarch cylchoedd meithrin lleol a chenedlaethol a'r rolau y maent yn eu chwarae yn y gymdeithas yng Nghymru i fy etholwyr a phobl ledled Cymru? Diolch.
English: I certainly will. They play an integral role in making sure that young people are able to access early years and nursery through the medium of Welsh. That is fantastic in terms of ensuring that Welsh language provision is available, but also supporting parents in making that choice for their children and also sometimes encouraging parents themselves to learn Welsh. We know that is one of the best possible ways of making sure that we meet our goals of a million Welsh speakers and making sure that young people and children get the support for the options they want to choose in this area. So, I'm very happy indeed to join in congratulating and thanking Mudiad Meithrin for all the work they do.
Welsh: Gwnaf, yn sicr. Maent yn chwarae rhan annatod yn sicrhau bod pobl ifanc yn gallu cael mynediad at addysg blynyddoedd cynnar a meithrinfeydd drwy gyfrwng y Gymraeg. Mae hynny'n wych o ran sicrhau bod darpariaeth Gymraeg ar gael, ond mae hefyd yn cefnogi rhieni i wneud y dewis hwnnw i'w plant a weithiau'n annog rhieni eu hunain i ddysgu Cymraeg. Rydym yn gwybod mai dyna un o'r ffyrdd gorau posibl o sicrhau ein bod yn cyrraedd ein nod o gael miliwn o siaradwyr Cymraeg a gwneud yn siŵr fod pobl ifanc a phlant yn cael cefnogaeth ar gyfer yr opsiynau y maent eisiau eu dewis yn y maes hwn. Felly, rwy'n hapus iawn wir i ymuno â chi a llongyfarch a diolch i'r Mudiad Meithrin am yr holl waith y maent yn ei wneud.
English: We are progressing with our 10-year Welsh in education workforce plan, which includes developing and implementing a marketing strategy in partnership with the Education Workforce Council and the Coleg Cymraeg Cenedlaethol to encourage more Welsh speakers to choose teaching as a career.
Welsh: Rŷn ni'n bwrw ymlaen gyda'n cynllun gweithlu Cymraeg mewn addysg 10 mlynedd, sy'n cynnwys datblygu a gweithredu strategaeth farchnata mewn partneriaeth â Chyngor y Gweithlu Addysg a'r Coleg Cymraeg Cenedlaethol i annog mwy o siaradwyr Cymraeg i ddewis addysgu fel gyrfa.